32006D0572
L 227/60
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 18 август 2006 година
за изменение на Решение 2005/393/ЕО относно ограничените зони във връзка с болестта син език в Испания и Португалия
(нотифицирано под номер C(2006) 3700)
(текст от значение за ЕИП)
(2006/572/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2000/75/ЕО на Съвета от 20 ноември 2000 г. за определяне на специфични разпоредби за контрола и ликвидирането на болестта син език (1), и по-специално член 8, параграф 3, буква в), както и член 19, трети параграф от нея,
като има предвид, че:
(1)
Директива 2000/75/ЕО предвижда правилата и мерките за борба с болестта син език в Общността, включително установяването на предпазни и надзорни зони, както и забрана за животните, напускащи тези зони.
(2)
Решение 2005/393/ЕО на Комисията от 23 май 2005 г. относно предпазните и надзорни зони по отношение на болестта син език и условията, прилагани за придвижването от и през тези зони (2) предвижда демаркирането на глобални географски зони, там където предпазните и надзорни зони (ограничените зони) следва да бъдат създадени от държавите-членки във връзка с болестта син език.
(3)
Испания информира Комисията, че е било открито наличие на вирусоносителя в редица нови периферни зони от ограничената зона.
(4)
Вследствие на това ограничената зона, свързана с Испания, следва да бъде разширена, като се отчитат данните за екологията на вирусоносителя и развитието му, свързано със сезонната активност.
(5)
Португалия информира Комисията, че след месец ноември 2005 г. няма циркулирал никакъв вирус в общините Oleiros, Sertã, Vila de Rei.
(6)
Вследствие на това тези общини следва да бъдат считани за свободни от болестта син език и на основание на обосновано искане, представено от Португалия, да бъдат заличени от областите, описани като ограничени зони.
(7)
Решение 2005/393/ЕО следва да бъде съответно изменено.
(10)
Мерките, предвидени в настоящото решение, са в съответствие със становището на Постоянния комитет по хранителната верига и здравеото на животните,
ПРИЕ НАСТОЯЩОТО РЕШЕНИЕ:
Член 1
Приложение I към Решение 2005/393/ЕО се изменя съгласно приложението към настоящото решение.
Член 2
Настоящото решение се прилага от деня след публикуването му в Официален вестник на Европейския съюз.
Член 3
Адресати на настоящото решение са държавите-членки.
Съставенов Брюксел на 18 август 2006 година.